Karl A. Tryggeseth

Karl Ingvald Andersson Tryggeseth () var ein norsk gardbrukar på Tryset i Hjørundfjord. Han var ordførar 1941 og 1945 i dåverande Hjørundfjord kommune. Karl Andersson Tryggeset var farfar hans.

Karl A. Tryggeseth dreiv i yngre år med tranbrenning på Værøy og Røst. I 1916 tok han over farsgarden Karlgarden på Tryset og dreiv denne fram til 1954. «Han hadde stadig nybrot på gang... med særleg interesse for hesteavl». I 1924 var han ein av sju karar som kjøpte avlshingsten Molnesblakken for kroner 10000,-. Elles dreiv han i mellomkrigsåra ei tid med sølvrev.

Tryggeseth var frå 1920 styremedlem i nyskipa Hjørundfjord Samvirkelag, og 1925 i det nyskipa Sunnmøre hesteavlslag. 1930-33 var hanformann i Hjørundfjord helselag. Få 1933 til -52 var han styreformann i Hjørundfjord Sparebank. 1926-31 og 1938-42 var Tryggeseth varaordførar i Hjørundfjord kommune. Tre månader i 1941 var han konstituert ordførar i kommunen, sameleis i året 1945 etter at Noreg vart fritt nazi-styret.

«Tryggeseth var ein gild mann å møte i kvardag og helg, lun og spøkefull... rådgjevar til så mange som bad om det.»

Kjelder
Frå Hjørundfjord. Årsskrift nr. 46, s. 69ff. 2024
Folketeljing 1920

Kategori:Norske gardbrukarar frå 1900-talet
Kategori:Folk frå Ørsta
Kategori:Ordførarar i Hjørundfjord